[Как мога да активирам сертификат от Let's Encrypt за моя уебсайт?](#)

Ако решите да използвате Let's Encrypt, можете да инсталирате сертификати Let's Encrypt за Вашите домейни, поддомейни и паркирани домейни, чрез Контролния панел, секция SSL/HTTPS достъп -> Сертификати Let's Encrypt. В секцията Сертификати Let's Encrypt можете да изберете имената (FQDN), за които искате да издадете сертификат Let's Encrypt. Ако желаете да издадете сертификат за всички поддомейни на даден домейн, трябва да го издадете за поддомейн *. За да създадете сертификат, натиснете бутона Включи за избрания адрес. При това действие автоматично ще се подаде заявка към издателя на сертификати за избраните имена и тези сертификати ще бъдат инсталирани на сървъра. Ако даден домейн/поддомейн не е насочен към сървъра, на който се намира Вашият акаунт, няма да може да бъде издаден сертификат Let's Encrypt за него. В такъв случай статусът на заявката ще бъде "Неуспешен опит за активация".



След издаването на сертификатите, те ще бъдат автоматично подновявани на всеки 90 дни, тъй като сертификатите Let's Encrypt се издават за период от 90 дни. Няма нужда от каквато и да е намеса от Ваша страна по време на подновяването.


